CELEX: 62013CN0521
Language: da
Date: 2013-10-01 00:00:00
Title: Sag C-521/13 P: Appel iværksat den 1. oktober 2013 af Think Schuhwerk GmbH til prøvelse af dom afsagt af Retten (Syvende Afdeling) den 11. juli 2013 i sag T-208/12 — Think Schuhwerk GmbH mod Kontoret for Harmonisering i det Indre Marked (Varemærker og Design)

23.11.2013   
            
            
               DA
            
            
               Den Europæiske Unions Tidende
            
            
               C 344/52
            
         Appel iværksat den 1. oktober 2013 af Think Schuhwerk GmbH til prøvelse af dom afsagt af Retten (Syvende Afdeling) den 11. juli 2013 i sag T-208/12 — Think Schuhwerk GmbH mod Kontoret for Harmonisering i det Indre Marked (Varemærker og Design)
   (Sag C-521/13 P)
   2013/C 344/90
   Processprog: tysk
   
      Parter
   
   
      Appellant: Think Schuhwerk GmbH (ved Rechtsanwalt M. Gail)
   
      Den anden part i appelsagen: Kontoret for Harmonisering i det Indre Marked (Varemærker og Design) (KHIM)
   
      Appellanten har nedlagt følgende påstande
   
   
               —
            
            
               Rettens dom af 11. juli 2013 i sag T-208/12 ophæves.
            
         
               —
            
            
               Der gives medhold i de i første instans nedlagte påstande.
            
         
               —
            
            
               Kontoret for Harmonisering i det Indre Marked (Varemærker og Design) tilpligtes at betale sagens omkostninger.
            
         
      Anbringender og væsentligste argumenter
   
   Nærmere bestemt er følgende søgsmålsgrunde gjort gældende:
   1)   Tilsidesættelse af retten til kontradiktion
   
   I søgsmålet i første instans indgav sagsøgte ikke sine bemærkninger til stævningen inden for den fastsatte frist. Derfor fremsatte sagsøgeren begæring om, at Retten afsagde dom efter hans påstande. Retten traf dog hverken afgørelse vedrørende sagsøgtes undladelse eller udtalte sig om begæringen om afsigelse af en udeblivelsesdom. Endvidere har sagsøgeren heller ikke haft nogen mulighed for at anmode om afholdelse af et retsmøde.
   2)   Underkendelse af, at der foreligger en utilstrækkelig begrundelse
   
   Retten har underkendt, at der foreligger en utilstrækkelig begrundelse deri, at appelkammeret har støttet ret på omstændigheder, der fremgår af almindelig praktisk erfaring inden for handelen med almindelige forbrugsvarer såsom sko, og som enhver kender, og som også især forbrugere af disse varer er bekendt med. Appelkammeret har ikke anført, hvilke omstændigheder der fremgår af den praktiske erfaring inden for handelen med disse varer. Harmoniseringskontoret har ikke begrundet, hvorfor dette positionsvaremærke i farven rød ikke har fornødent særpræg, selv om der på skomarkedet eksisterer forskellige design og farver til sko og snørebånd.
   3)   Underkendelse af betydningen af princippet om undersøgelse ex officio
   
   Retten har underkendt, at appelkammeret ved sin afgørelse tilsidesatte princippet om undersøgelse ex officio. Harmoniseringskontoret påberåbte sig imidlertid alene, at sagsøgeren ikke havde fremlagt nogen beviser, hvoraf det fremgik, at varemærket af den tilsigtede kundekreds opfattes som en oprindelsesangivelse.
   4)   Urigtig fortolkning og anvendelse af EF-varemærkeforordningens artikel 7, stk. 1, litra b)
   
   Retten har underkendt Harmoniseringskontorets fejlagtige fortolkning og anvendelse af EF-varemærkeforordningens artikel 7, stk. 1, litra b), og har dermed ligeledes foretaget en fejlagtig fortolkning og anvendelse af denne bestemmelse.
   I modsætning til Rettens opfattelse kan røde snørebåndsender, der i farven adskiller sig fra den øvrige del af snørebåndet, fuldt ud opfylde en væsentlig funktion, der angiver oprindelsen. Retten har imidlertid anvendt en højere målestok for det foreliggende varemærke end ved figur- og ordmærker. Desuden har Retten underkendt, at det for så vidt angår det fornødne særpræg ikke er afgørende, om det varemærke, der søges registreret, klart adskiller sig fra almindelige normer i branchen.